સ્પાઈન ઈન્સ્ટિટ્યૂટ એ પેરાપ્લેજીક દર્દીઓની સારવાર અને તેમના પુનર્વસન માટે કામ કરતી રાજ્યની શ્રેષ્ઠ સંસ્થા છે. ઈન્સ્ટિટ્યૂટમાં પેરાપ્લેજીક દર્દીઓનો આત્મવિશ્વાસ વધારી તેમને સ્વનિર્ભર બનાવવાના ડૉક્ટર્સ તેમજ સ્ટાફ દ્વારા તમામ પ્રયત્નો કરવામાં આવે છે. દિવ્યાંગ લોકોમાં આત્મવિશ્વાસ અને આશાનો સંચાર કરવો તે જ ધર્મ છે, પરમાર્થ છે. સ્પાઈન ઈન્સ્ટિટ્યૂટના કાર્યક્રમ માટે મને જ્યારે પણ નિમંત્રણ મળ્યું છે ત્યારે મેં તેમાં ચોક્કસથી ભાગ લીધો છે. ડૉ. પ્રભાકર અને તેમની ટીમના માનવીય અભિગમના કારણે આ સંસ્થાની ખ્યાતી રાષ્ટ્રીય ફલક સુધી પહોંચી છે.